
	1.
	Rīkojuma projekts
 Par Latvijas Nacionālā botāniskā dārza atjaunošanu
	Iebildums (FM - 25.08.2026.)
Norādām, ka saskaņā ar Ministru kabineta 2024. gada 24. oktobra rīkojumu Nr. 863 Latvijas Nacionālais botāniskais dārzs kā zinātniskais institūts tika likvidēts un izveidots kā tiešās pārvaldes iestāde, lēmuma pamatojumā norādot, ka valsts nozīmes zinātniskā institūta statusa saglabāšana tam ir nelietderīga. Papildus saskaņā ar Ministru kabineta 2025. gada 11. novembra rīkojumu Nr. 740 Latvijas Nacionālais botāniskais dārzs tika pievienots Dabas aizsardzības pārvaldei, lēmuma pamatojumā norādot, ka abām iestādēm ir līdzīgas funkcijas, kas savstarpēji papildina viena otru dabas aizsardzības un bioloģiskās daudzveidības saglabāšanas jomā, kā arī ar šādu rīcību tiktu sasniegts mērķis mazināt administratīvo slogu un stiprināt dabas aizsardzības politikas īstenošanu, tostarp starptautisko saistību izpildē, efektivizējot iestāžu pārvaldību un funkcijas. 
Šobrīd anotācijā par Latvijas Nacionālais botāniskais dārza atjaunošanu kā atsevišķu tiešās pārvaldes iestādi norādīts, ka tas nepieciešams, jo Latvijas Nacionālais botāniskais dārzs pēc būtības ir zinātniska institūcija, kas ir pretrunā iepriekš minētā Ministru kabineta 2024. gada 24. oktobra rīkojuma Nr. 863 pamatojumam, ka šāda zinātniskās institūcijas statusa saglabāšana Latvijas Nacionālais botāniskais dārzam tika atzīta par nelietderīgu, turklāt arī tika norādīts, ka nevar tikt izpildīta Zinātniskās darbības likuma 28. panta pirmās daļas 1.punktā noteiktā prasība zinātniska institūta reģistrācijai Zinātnisko institūciju reģistrā, jo tajā akadēmiskos amatos strādā tikai viena ievēlēta persona ar zinātnes doktora grādu normā paredzēto piecu šādu personu vietā.
Arī situācijā, ja Latvijas Nacionālais botāniskais dārzam šobrīd ir nepieciešams nodrošināt zinātnisko autonomiju, nav skaidrs, kāpēc tā nodrošināšanai ir nepieciešams Latvijas Nacionālo botānisko dārzu atjaunot kā atsevišķu iestādi, nevis tā vietā piedāvāt risinājumu šādu autonomiju nodrošināt kā struktūrvienībai Dabas aizsardzības pārvaldes ietvaros, lai turpinātu ievērot izvirzīto mērķi par administratīvā sloga mazināšanu, saglabājot efektīvu iestāžu pārvaldību un funkcijas.
Attiecīgi Finanšu ministrijas ieskatā sniegtā argumentācija par Latvijas Nacionālā botāniskā dārza atjaunošanu atsevišķas tiešās pārvaldes iestādes statusā ir nepietiekama, attiecīgi rīkojuma projekts nav atbalstāms tālākai virzībai.
 
Piedāvātā redakcija
-
	Ņemts vērā
Daļēji ņemts vērā 
Skaidrojam, ka no 2026. gada 1. oktobra plānots atjaunot viedās administrācijas un reģionālās attīstības ministra pakļautībā esošu pastāvīgu valsts pārvaldes iestādi, lai stiprinātu Latvijas Nacionālā botāniskā dārza (LNBD) zinātnisko darbību, augu kolekciju saglabāšanu un sabiedrības izglītošanu, Autonomas iestādes statusa atjaunošana tiks īstenota piešķirtā finansējuma ietvaros, neparedzot papildu finansējumu.
Ministru kabineta 2024. gada 24. oktobra rīkojums Nr. 863 "Par valsts zinātniskā institūta – atvasinātas publiskās personas "Nacionālais botāniskais dārzs" – likvidāciju un Latvijas Nacionālā botāniskā dārza izveidošanu" (turpmāk - rīkojums Nr. 863) paredzēja Latvijas Nacionālā botāniskā dārza kā zinātniskā institūta likvidēšanu un tā izveidi par tiešās pārvaldes iestādi. Rīkojuma Nr. 863 pieņemšanas laikā tika vērtēta LNBD atbilstība zinātniskā institūta statusam un Zinātniskās darbības likumā noteiktajām prasībām. Savukārt ar rīkojuma projektu "Par Latvijas Nacionālo botānisko dārzu" netiek piedāvāts atjaunot LNBD iepriekšējo zinātniskā institūta statusu vai reģistrēt to Zinātnisko institūciju reģistrā. Tādēļ rīkojuma Nr. 863 pamatojums nav uzskatāms par šķērsli, cita, pašreizējai situācijai atbilstoša LNBD institucionālā modeļa izveidei.
LNBD zinātniskā autonomija nav jāsaprot kā nepieciešamība atjaunot tam zinātniskā institūta statusu. Tā ir nepieciešama, lai nodrošinātu zinātniskās darbības profesionālu un ilgtermiņa plānošanu, kā arī LNBD kolekciju un ģenētisko resursu saglabāšanu un attīstību. Šāda autonomija, LNBD atrodoties DAP struktūrvienības statusā, nav pilnvērtīgi nodrošināma, jo būtiski lēmumi par LNBD darbības prioritātēm, resursu izmantošanu, personālu un attīstības virzieniem pakārtoti iestādes kopējām funkcijām un prioritātēm, tādējādi radot smagnēju, neelastīgu pārvaldības modeli, struktūrvienības statusā pastāv ierobežojumi pildīt atsevišķus uzdevumus. Atsevišķas iestādes statusā LNBD ļaus efektīvāk darboties, jo iestādes pašnoteikšanās iespējas ļaus pieņemt lēmumus par rīcībām, kā arī mobilizēt pieejamos cilvēkresursus un finanšu resursus iestādes mērķu sasniegšanai.
Vienlaikus atsevišķas tiešās pārvaldes iestādes izveide pati par sevi nenozīmē lielāku administratīvo slogu, bet ļauj skaidri nodalīt kompetenci, atbildību un resursus, nodrošināt skaidru institucionālo atbildību par nacionālas nozīmes botāniskajām kolekcijām, augu ģenētiskajiem resursiem un zinātnisko infrastruktūru.
Tāpat būtiski ņemt vērā arī to, ka LNBD pievienošana DAP ar Ministru kabineta 2025. gada 11. novembra rīkojumu Nr. 740 “Par Latvijas Nacionālā botāniskā dārza pievienošanu Dabas aizsardzības pārvaldei“ tika īstenota pēc rīkojuma Nr. 863 pieņemšanas. Līdz ar to, pašreizējais jautājums ir vērtējams, ņemot vērā jauno institucionālo situāciju un LNBD funkciju īstenošanas praktisko nepieciešamību, nevis tikai 2024. gadā izdarītos secinājumus.
Ņemot vērā minēto, LNBD izveide par atsevišķu tiešās pārvaldes iestādi nav pretrunā iepriekš pieņemtajiem Ministru kabineta lēmumiem. Tieši pretēji – piedāvātais risinājums ir vērsts uz tāda institucionālā modeļa izveidi, kas atbilst LNBD specifiskajām funkcijām, nodrošina nepieciešamo zinātniskās darbības autonomiju un skaidru atbildību par tā rīcībā esošo nacionālas nozīmes bioloģisko un zinātnisko resursu saglabāšanu un attīstību.
	Rīkojuma projekts
 Par Latvijas Nacionālo botānisko dārzu

	2.
	Rīkojuma projekts
3. Iestāde ir Dabas aizsardzības pārvaldes teritoriālās struktūrvienības "Nacionālā botāniskā dārza administrācija" funkciju, tiesību, saistību, prasību, bilancē esošās mantas, lietvedības un arhīva pārņēmēja. Šajā punktā minētā manta tiek nodota iestādes valdījumā.
	Iebildums (FM - 25.08.2026.)
Papildināt punktu ar Dabas aizsardzības pārvaldes teritoriālās struktūrvienības saīsinājumu, pievienojot aiz nosaukuma iekavas (turpmāk - struktūrvienība), kas tiktu lietots rīkojuma 7.punktā.
Piedāvātā redakcija
-
	Ņemts vērā
Precizēts
	Rīkojuma projekts
3. Iestāde ir Dabas aizsardzības pārvaldes teritoriālās struktūrvienības "Nacionālā botāniskā dārza administrācija" (turpmāk – struktūrvienība) funkciju, tiesību, saistību, prasību, bilancē esošās mantas, lietvedības un arhīva pārņēmēja. 

	3.
	Rīkojuma projekts
5. Dabas aizsardzības pārvaldei nodot iestādei 99 amata vietas.
	Iebildums (VK - 27.08.2026.)
Lūdzam noteikumu projekta anotācijā sniegt papildu skaidrojumu par nododamajām amata vietām, tai skaitā arī norādot, kas notiek ar atbalsta funkciju veicēju amata vietām. 
Vienlaikus norādāms, ka pievienojot LNBD Dabas aizsardzības pārvaldei kopumā tika nodotas 106 amata vietas (sk. 24-TA-898).
Piedāvātā redakcija
-
	Ņemts vērā
Daļēji ņemts vērā
Skaidrojam, ka izveidojot Dabas aizsardzības pārvaldes teritoriālo struktūrvienību "Nacionālā botāniskā dārza administrācija" ar Ministru kabineta 2025.gada 11.novembra rīkojumu Nr.740 "Par Latvijas Nacionālā botāniskā dārza pievienošanu Dabas aizsardzības pārvaldei" (25-TA- 2176) DAP tika nodotas 99 amata vietas, likvidējot septiņas amata vietas. Ar šo rīkojumu no DAP iestādei tiek nodots atpakaļ tāds pats skaits amata vietu - 99.
Tā kā apvienojot iestādes uz 2025.gada 31.decembri tika nodotas 99 amata vietas, tajā skaitā arī atbalsta funkciju veicēju amata vietas, kas tika integrētas DAP sastāvā, tad arī tagad iestādei plānots nodot identisku amata vietu skaitu kāds tas bija uz 2025.gada 31.decembri, tajā skaitā atbalsta funkciju, tajā skaitā komunikācijas speciālistu, finanšu un personāla speciālistu amata vietas, jaunas amata vietas netiek plānotas. Tā kā nododamo amata vietu skaits ir identisks, tad šajā iestādes izveides stadijā amatu saraksti ir vēl tikai izstrādes stadijā. Savukārt mācoties no iepriekšējās pieredzes, svarīgi nodrošināt, ka finanšu speciālists atbilstoši specifikai uz vietas korekti ievadītu un nodotu datus grāmatvedībai par ieņēmumiem no realizētajiem ražošanas krājumiem.
Normatīvajos aktos noteiktajā kārtībā darbinieki tiks brīdināti par būtiskām izmaiņām, tāpat  tiks saskaņoti amatu saraksti.
Iestāde tiek izveidota ar 2026.gada 1.oktobri, līdz ar to arī darbinieki varēs sākt strādāt iestādē ar 2026.gada 1.oktobri.
Iestādes darbība, atalgojuma izmaksa tiek nodrošināta no esošās atsevišķās budžeta programmas.

 
	Rīkojuma projekts
5. Dabas aizsardzības pārvaldei nodot iestādei 99 amata vietas.

	4.
	Rīkojuma projekts
7. Komisijai līdz 2026. gada 15. septembrim nodrošināt iestādes materiālo un finanšu līdzekļu inventarizāciju, budžeta sadali, mantas vērtības un saistību apjoma noteikšanu, kā arī tās slēguma bilances sastādīšanu, norādot mantas vērtību un saistību un prasību apjomu atbilstoši inventarizācijas un grāmatvedības uzskaites datiem.
	Iebildums (FM - 25.08.2026.)
Ņemot vērā, ka jaunizveidotā iestāde ar 2026. gada 1. oktobri ir Dabas aizsardzības pārvaldes teritoriālās struktūrvienības "Nacionālā botāniskā dārza administrācija" funkciju, tiesību, saistību, prasību, mantas, lietvedības un arhīva pārņēmēja, rīkojuma projektā būtu nosakāms samērīgs termiņš (piemēram, 1.novembris), kādā Komisija nodod tiesības, saistības, prasības, mantu (tajā skaitā finanšu līdzekļu atlikumu), arhīvu un lietvedību iestādei. Piedāvātajā redakcijā svītroti vārdi par slēguma bilances sastādīšanu, jo gadījumā, kad reorganizācijas ietvaros tiek nodota tikai iestādes struktūrvienība un pati iestāde turpina darbību, slēguma pārskats nav jāsagatavo.
Vienlaikus būtu izveidojams jauns punkts, ka Komisijai līdz 2026. gada 15. septembrim jānodrošina Dabas aizsardzības pārvaldes budžeta sadali, ja minētai darbībai ir atšķirīgs izpildes termiņš.
Piedāvātā redakcija
7. Komisijai līdz 2026. gada 1. novembrim:
7.1. nodrošināt struktūrvienības materiālo un nemateriālo vērtību inventarizāciju;
7.2. noteikt bilancē esošās struktūrvienības mantas vērtību, prasību un saistību apjomu;
7.3. nodrošināt struktūrvienības tiesību, saistību, prasību, mantas, arhīva un lietvedības nodošanu iestādei saskaņā ar šī rīkojuma 3.punktu.
8. Komisijai līdz 2026. gada 15. septembrim nodrošināt Dabas aizsardzības pārvaldes budžeta sadali, nodalot iestādes funkciju izpildei paredzēto budžetu.
	Ņemts vērā
Precizēts rīkojuma projekts un teksts anotācijā.
	Rīkojuma projekts
-

	5.
	Anotācija (ex-ante)
1.3. Pašreizējā situācija, problēmas un risinājumi
	Iebildums (FM - 25.08.2026.)
Risinājuma apraksta pēdējā rindkopā lūdzam svītrot vārdus “kā arī tās slēguma bilances sastādīšanu”, jo gadījumā, kad reorganizācijas ietvaros tiek nodota tikai iestādes struktūrvienība un pati iestāde turpina darbību, slēguma pārskats nav jāsagatavo.
Piedāvātā redakcija
-
	Ņemts vērā
Precizēta anotācija
	Anotācija (ex-ante)
1.3. Pašreizējā situācija, problēmas un risinājumi

	6.
	Anotācija (ex-ante)
1.3. Pašreizējā situācija, problēmas un risinājumi
	Iebildums (VK - 27.08.2026.)
Lūdzam pielikumā pievienot vismaz esošo amatu sarakstu (konkrēti 99 amata vietām, kuras tiek pārceltas uz atjaunojamo iestādi), kurā norādītas vismaz esošās amata vietas, struktūrvienības, amatu klasifikācija (amatu saime, līmenis, mēnešalgu grupa) un mēnešalgas apmērs, amata slodzes apmērs u.tml. Būtu  vēlams iesniegt arī potenciālo jauno amatu sarakstu ar paredzētām amatu klasifikācijām. 
Vienlaikus norādāms, ka vairākkārtēja iestādes statusa maiņa ir radījusi (līdz šim 2 gadu laikā iestādes statuss ticis mainīts jau 2 reizes un šī tiek plānota kā trešā reize) nevajadzīgu administratīvi birokrātisko slogu, kas tādējādi nelietderīgi arī tērē valsts pārvaldes resursus. Šāda pieeja liecina par nepārdomātu un iepriekš neizvērtētu lēmumu pieņemšanai reformu veikšanai. Vienlaikus norādāms, ka anotācijā nav sniegts pamatojums, vai zinātnes funkcijas nodrošināšanai būs pieejami nepieciešamie zinātniskie resursi. Vēršam uzmanību, ka tieši šādu resursu trūkums bija pamats iestādes pirmajai statusa maiņai ( sk. 24-TA-898). 
Piedāvātā redakcija
-
	Ņemts vērā
Lūdzu skatīt skaidrojumu šīs izziņas 1. un 3.punktā.
	Anotācija (ex-ante)
1.3. Pašreizējā situācija, problēmas un risinājumi

	7.
	Anotācija (ex-ante)
1.3. Pašreizējā situācija, problēmas un risinājumi
	Iebildums (VK - 27.08.2026.)
Ņemot vērā, ka šobrīd Dabas aizsardzības pārvaldei kopumā ir 253 amata vietas, no kurām 25 ir vakantas (iestādes sniegtie dati AUS uz 30.06.2026.) un 99 amata vietas tiek jaunveidotas atjaunojamai iestādei, lūdzam noteikumu projekta anotāciju papildināt ar skaidrojumu, cik no 99 amata vietām ir atbalsta funkciju nodrošināšanai nepieciešamās amata vietas un vai šāda reorganizācija gala rezultātā neveicinās amata vietu kopējo pieaugumu atbalsta funkciju nodrošināšanai.  Vienlaikus lūdzam papildināt anotācijas skaidrojumu, norādot, vai starp 99 nododamajām amata vietām ir arī vakanti amati. 
Piedāvātā redakcija
-
	Ņemts vērā
Daļēji ņemts vērā
Lūdzu skatīt skaidrojumu šīs izziņas 3.punktā. Papildu norādām, ka ir plānots ar 2026.gada 1.oktobri izveidot iestādi Latvijas Nacionālais botāniskais dārzs, darbinieki tiks brīdināti normatīvo aktu noteiktajā kārtībā.
	Anotācija (ex-ante)
1.3. Pašreizējā situācija, problēmas un risinājumi

	8.
	Anotācija (ex-ante)
1.3. Pašreizējā situācija, problēmas un risinājumi
	Iebildums (VK - 27.08.2026.)
Zinātniskās darbības likuma 1. panta pirmās daļas 9. punktā ir noteikts, ka valsts zinātniskā institūcija ir valsts augstskola, tai skaitā augstskola — atvasināta publiska persona, valsts augstskolas struktūrvienība, valsts dibinātas universitātes zinātniskais institūts — atvasināta publiska persona, valsts zinātniskais institūts, tai skaitā zinātniskais institūts — atvasināta publiska persona, cita valsts publiskā institūcija, publiskas personas kapitālsabiedrība, kuru statūtos, nolikumā vai satversmē ir paredzēta zinātniskā darbība, piedalīšanās zinātniskās kvalifikācijas iegūšanas un pilnveidošanas procesā un kuras ir reģistrētas zinātnisko institūciju reģistrā. Valsts zinātniskajā institūcijā jābūt vismaz piecām personām ar zinātnes doktora grādu institūcijas darbībai atbilstošajā pētījumu virzienā.
Ievērojot minēto, lūdzam papildināt anotāciju ar papildu skaidrojumu par atkārtotas Nacionālā botāniskā dārza reorganizācijas nepieciešamību, tostarp skaidrojot, kā tā pārveidošana par valsts tiešās pārvaldes iestādi palīdzēs īstenot zinātnisko darbību un risinās jautājumu par zinātniskās institūcijas statusu, jo no anotācijā iekļautā skaidrojuma nav pilnībā saprotams, kādas problēmas šī reorganizācija risinās un kāpēc tās nebija konstatējamas pirms Nacionālā botāniskā dārza pievienošanas Dabas aizsardzības pārvaldei.
Piedāvātā redakcija
-
	Ņemts vērā
Daļēji ņemts vērā
Skaidrojam, ka ir plānots izveidot valsts pārvaldes iestādi, kas cita starpā nodrošinās arī zinātnisko darbību, nevis zinātnisko institūciju. Kā jau iepriekš ir ticis norādīts, zinātniskā potenciāla trūkuma rezultātā, zinātniskā institūta statuss tika mainīts un nav plānots atjaunot šādu statusu.
	Anotācija (ex-ante)
1.3. Pašreizējā situācija, problēmas un risinājumi

	9.
	Rīkojuma projekts
 Par Latvijas Nacionālā botāniskā dārza atjaunošanu
	Priekšlikums (TM - 26.08.2026.)
Aicinām rīkojuma nosaukumu veidot atbilstoši tā saturam, piemēram, "Par Dabas aizsardzības pārvaldes reorganizāciju un Latvijas Nacionālā botāniskā dārza izveidi". Tāpat lūdzam rīkojumā nelietot neatbilstošo terminu "atjaunošana", jo to Valsts pārvaldes iekārtas likuma 15.pants neparedz.
Piedāvātā redakcija
-
	Ņemts vērā
Precizēts rīkojuma projekta nosaukums
	Rīkojuma projekts
 Par Latvijas Nacionālo botānisko dārzu

	10.
	Rīkojuma projekts
1. Saskaņā ar  Valsts pārvaldes iekārtas likuma  15. panta pirmo daļu un trešās daļas 3. punktu, reorganizēt Dabas aizsardzības pārvaldi un ar 2026. gada 1. oktobri izveidot viedās administrācijas un reģionālās attīstības ministra pakļautībā esošu tiešās pārvaldes iestādi "Latvijas Nacionālais botāniskais dārzs" (turpmāk – iestāde).
	Priekšlikums (TM - 26.08.2026.)
Aicinām vērtēt, vai reorganizācijas un iestādes izveidošanas termiņš ir reāls, ņemot vērā visas nepieciešamās formalitātes (inventarizācija, paziņošana darbiniekiem u.c.).
Piedāvātā redakcija
-
	Ņemts vērā
Norādām, ka ir plānots ar 2026.gada 1.oktobri izveidot iestādi Latvijas Nacionālais botāniskais dārzs, darbinieki tiks brīdināti normatīvo aktu noteiktajā kārtībā.
	Rīkojuma projekts
1. Saskaņā ar Valsts pārvaldes iekārtas likuma 15. panta pirmo daļu un trešās daļas 3. punktu reorganizēt Dabas aizsardzības pārvaldi un ar 2026. gada 1. novembri izveidot viedās administrācijas un reģionālās attīstības ministra pakļautībā esošu tiešās pārvaldes iestādi "Latvijas Nacionālais botāniskais dārzs" (turpmāk – iestāde).

	11.
	Rīkojuma projekts
3. Iestāde ir Dabas aizsardzības pārvaldes teritoriālās struktūrvienības "Nacionālā botāniskā dārza administrācija" funkciju, tiesību, saistību, prasību, bilancē esošās mantas, lietvedības un arhīva pārņēmēja. Šajā punktā minētā manta tiek nodota iestādes valdījumā.
	Priekšlikums (TM - 26.08.2026.)
Aicinām precizēt, jo pēdējais teikums ir lieks saskaņā ar Valsts pārvaldes iekārtas likuma 91.panta pirmo daļu. Iespējams precizējams, ka nododama kustama manta, nevis nekustama (ko nodod saskaņā ar citu procedūru).
Piedāvātā redakcija
-
	Ņemts vērā
Rīkojuma projekta 3.punkts ir precizēts.
	Rīkojuma projekts
3. Iestāde ir Dabas aizsardzības pārvaldes teritoriālās struktūrvienības "Nacionālā botāniskā dārza administrācija" (turpmāk – struktūrvienība) funkciju, tiesību, saistību, prasību, bilancē esošās mantas, lietvedības un arhīva pārņēmēja. 

	12.
	Rīkojuma projekts
4.1. pārvaldīt dabas pieminekli - īpaši aizsargājamos dendroloģiskos stādījumus "Latvijas Nacionālais botāniskais dārzs" un nodrošināt tā saglabāšanu un mērķorientētu attīstību;
	Priekšlikums (TM - 26.08.2026.)
Aicinām izvērtēt nepieciešamību sagatavot grozījumus likuma “Par īpaši aizsargājamām dabas teritorijām” 25. panta septītajā un astotajā daļā. Minētajās normās joprojām noteikts, ka dabas pieminekli “Latvijas Nacionālais botāniskais dārzs” pārvalda valsts zinātniskais institūts – atvasināta publiska persona “Nacionālais botāniskais dārzs”. Vienlaikus šis institūts ar 2025. gada 1. janvāri tika likvidēts, tā vietā izveidojot tiešās pārvaldes iestādi “Latvijas Nacionālais botāniskais dārzs”, kura savukārt ar 2026. gada 1. janvāri pievienota Dabas aizsardzības pārvaldei. Tādējādi spēkā esošais likuma regulējums vairs neatbilst faktiskajai institucionālajai sistēmai un būtu atbilstoši precizējams.
Piedāvātā redakcija
-
	Ņemts vērā
Informējam, ka likuma "“Par īpaši aizsargājamām dabas teritorijām” atbilstošais grozījums ir sagatavots un plānots iesniegt izskatīšanai.
	Rīkojuma projekts
4.1. pārvaldīt dabas pieminekli – īpaši aizsargājamos dendroloģiskos stādījumus "Latvijas Nacionālais botāniskais dārzs" – un nodrošināt tā saglabāšanu, kā arī mērķorientētu attīstību;

	13.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 25.08.2026.)
Risinājuma apraksta pirmajā teikumā aiz vārdiem “15. panta pirmo daļu” lūdzam papildināt ar vārdiem “un trešās daļas 3. punktu”, jo Dabas aizsardzības pārvaldes reorganizācija tiek īstenota, nododot tās struktūrvienību citai jaunizveidotai Iestādei, un līdz ar to uz reorganizāciju attiecināms arī minētajā tiesību normā noteiktais reorganizācijas veids.
Piedāvātā redakcija
-
	Ņemts vērā
Precizēta anotācija
	Anotācija (ex-ante)
1.3. Pašreizējā situācija, problēmas un risinājumi

	14.
	Anotācija (ex-ante)
4.1. Saistītie tiesību aktu projekti
	Priekšlikums (FM - 25.08.2026.)
Ņemot vērā, ka pēc reorganizācijas jaunizveidotā iestāde sniegs publiskus maksas pakalpojumus, būtu norādāms, ka tiks grozīts Viedās administrācijas un reģionālās attīstības ministra 2026. gada 20. marta lēmums Nr. P-1-11/13/2026 "Dabas aizsardzības pārvaldes Par Dabas aizsardzības pārvaldes publisko maksas pakalpojumu cenrādi" un izdots jauns lēmums par Latvijas Nacionālā botāniskā dārza publisko maksas pakalpojumu cenrādi. Papildus anotācija būtu papildināma ar skaidrojumu, kā tiks nodrošināta darbības nepārtrauktība attiecībā uz publiskajiem maksas pakalpojumiem (t.sk. maksājumu karšu pieņemšanas pakalpojums Latvijas Nacionālā botāniskā dārzā).
Piedāvātā redakcija
-
	Ņemts vērā
Papildināts teksts anotācijā.
	Anotācija (ex-ante)
4.1. Saistītie tiesību aktu projekti



